PROJEKTNI ZADATAK
Izrada glavnog projekta rekonstrukcije oborinske odvodnje, uređenja javno prometnih površina i javne rasvjete na Vijencu Ljube Babića u Osijeku

UVOD
Grad Osijek planira radove rekonstrukcije oborinske odvodnje, uređenja javno prometnih površina i javne rasvjete na Vijencu Ljube Babića u Osijeku. Ovim projektnim zadatkom potrebno je izraditi glavni projekt za ishođenje građevinske dozvole u skladu s prostorno-planskom dokumentacijom, zakonskom regulativom i pravilima struke.

LOKACIJA
Predmetni zahvat je planiran je na sljedećim katastarskim česticama: 3662/2, 3662/1, 3663/2, 3663/1, 3670, 3665, 3667, 3667/2, 3669, 3671/1, 3622/3, 3626, 3624, 3628, 3630/2, 3622/1, 3616/1, 3620, 3618/1, 3618/2, 3638/1, 3640, 3642/1, 3645/1, 3645/2, 3651, 3653/7, 3653/8 i 3654/2 sve k.o. Osijek.

POSTOJEĆE STANJE
Vijenac Ljube Babića stambeno je naselje omeđeno Ulicom sv. Roka, Ulicom Andrije Hebranga, Dubrovačkom ulicom i Ružinom ulicom te je prometno povezano samo na jednom mjestu i to na Ružinu ulicu. S obzirom na samo jedan ulaz/izlaz iz naselja, uske prometnice, te veliki broj stanara unutar naselja, kretanje, odnosno manipulacija unutar naselja znatno je otežana. Širina postojeći cestovnih površina je cca. 3,00 m, prometovanje je dvosmjerno, pješačka infrastruktura je nezadovoljavajuća,  s vrlo mali broj parkirališnih mjesta za osobna vozila u odnosu na broj stanovnika u naselju. Dimenzije svih prometnih površina ne zadovoljavaju uvjete iz prostorno planske dokumentacije, zakonskih i podzakonskih akata.  Postojeće javno površine su u izrazito lošem stanju. Posebnu problematiku predstavljaju nedostaci glede zaštite od požara s obzirom da nisu osigurani propisani prilazi, pristupi, kao ni manipulativne površine za vatrogasna vozila i tehniku.
Sustav oborinske odvodnje sastoji se od slivnika povezanih na kanalizacijski sustav, ali ne zadovoljava sve potrebe područja, što uzrokuje zadržavanje vode tijekom obilnih kiša. Postojeća javna rasvjeta zastarjela je i neusklađena s modernim standardima energetske učinkovitosti.
U naselju zabilježeno je 230 obveznika komunalne naknade. Što se tiče parkiranja, trenutačno je na lokaciji dostupno 30 legalnih parkirališnih mjesta, dok se unutar područja obuhvata projekta nalazi i 13 garaža. Broj obveznika komunalne naknade sugerira da je u naselju potreba za parkiranjem znatno veća od postojećeg broja parkirališnih mjesta. 

CILJEVI I ZADAĆA PROJEKTA
Osnovni cilj ovog projektnog zadatka je izrada glavnog projekta rekonstrukcije oborinske odvodnje, uređenje javno prometnih površina i javne rasvjete na Vijencu Ljube Babića u Osijeku sukladno priloženom Idejnom rješenju iz prosinca 2024., br. projekta: 58/2024, izradio Rencon d.o.o., glavni projektant: Ivan Blažević dipl.ing.građ. (samo FAZA 1), a kojim će se ujedno osigurati pristupačnost interventnim i hitnim službama stambenim objektima u naselju.
Planirano je urediti sustav oborinske odvodnje te sanirati javno prometne površine s dogradnjom dodatnih parkirališnih mjesta i rekonstruirati javnu rasvjetu u energetski učinkovitu. Po ishođenju građevinske dozvole, provest će se postupak javne nabave za izvođenje svih navedenih radova i tijekom 2026. započeti s predmetnim radovima.
Planiranom rekonstrukcijom unutar naselja kapacitet parkirališnih mjesta značajno će porasti, te će biti osigurano približno 90 parkirališnih mjesta.
Projekt predviđa očuvanje postojećih stabala u što je moguće većem broju te sadnju novih na prikladnim lokacijama. Posebna pažnja posvetit će se zaštiti korijenovog sustava prilikom izvođenja radova, a travnate površine bit će obnovljene i oplemenjene odgovarajućim biljnim vrstama.
Potrebno je predvidjeti uređenje pješačkih prijelaza s upuštenim rubnjacima i taktilnim oznakama, kako bi se omogućilo lakše i sigurnije kretanje svih sudionika u prometu.
Prometna signalizacija, uključujući vertikalne i horizontalne oznake, bit će obnovljena i prilagođena novom prometnom rješenju. Regulacija prometa prilagođena je specifičnostima lokacije, uključujući dvosmjerni i jednosmjerni režim kretanja vozila.

PROSTORNO-PLANSKA DOKUMENTACIJA
Predmetna projektna dokumentacija mora biti u skladu s prostorno-planskom dokumentacijom koja je na snazi za predmetnu lokaciju:

· Generalni urbanistički plan Grada Osijeka ("Službeni glasnik" Grada Osijeka – broj 5/06, 12/06-ispravak, 1/07-ispravak, 12/10, 12/11, 12/12, 2/13-ispravak, 4/13-ispravak, 7/14, 11/15, 5/16-ispravak, 2/17 i 6A/18- pročišćeni tekst, 13A/20, 4/21, 24/22, 4/24 i 7/25).

RASPOLOŽIVA DOKUMENTACIJA I PODLOGE 
· Prostorno planska dokumentacija dostupna je na mrežnim stranicama Grada (www.osijek.hr)
· Geodetsku podlogu osigurava Ponuditelj (Projektant) o svom  vlastitom trošku 

SURADNJA S NARUČITELJEM
Tijekom izrade glavnog projekta Izvršitelj je obvezan aktivno surađivati s predstavnikom Naručitelja, izvještavati i upoznavati Naručitelja o napretku izrade, a sve u cilju postizanja opisane zadaće i svrhe projekta. Izvršitelj je dužan prisustvovati svim radnim sastancima o svom trošku na koje će ga pozvati Naručitelj radi dodatnih pojašnjenja, konzultacija i/ili slično. 
Naručitelj zadržava pravo primjedbi i sugestija na glavni projekt, kompleksnost i nivo razrade, a projektant/autor odabranog glavnog projekta obvezuje se postupiti po svim opravdanim primjedbama Naručitelja prilikom  izdavanja suglasnosti na glavni projekt i to sve bez prava na dodatnu naknadu. Za sva odstupanja od zadanih elemenata potrebna je pisana suglasnost odgovorne osobe Naručitelja. Po dovršetku izrade projektne dokumentacije ista će biti pregledana od strane Naručitelja. Izvršitelj je obvezan izvršiti sve dopune i izmjene dokumentacije po obavljenom pregledu i primjedbama od strane Naručitelja i to sve bez prava na dodatnu naknadu.
Tijekom izrade glavnog projekta, Izvršitelj je obvezan pravovremeno:
· pisanim putem izvještavati ovlaštenu osobu Naručitelja o fazama razrade projekta 
· prezentirati odabrana tehnička rješenja, materijale i slično, a sve kako bi se eventualne primjedbe pravovremeno otklonile.

CIJENA IZRADE PROJEKTNE DOKUMENTACIJE I DINAMIKA PLAĆANJA
Projektant je obavezan prije podnošenja ponude o svom trošku detaljno sagledati i svojom ponuđenom cijenom obuhvatiti potrebne usluge bez obzira da li je isto posebno naglašeno u projektnom zadatku ili ne. Ponuđena i ugovorena cijena za izradu glavnog projekta mora uključivati sve troškove s tim u svezi i projektant nema pravo ni na kakve naknadne troškove.
Izvršitelj je dužan usvojiti sve novonastale izmjene u zakonskoj regulativi koje nastanu tijekom izvršavanja usluge izrade projekta te ih implementirati i uskladiti izrađenu dokumentaciju. Obveza projektanta uključuje ishođenje potvrde na glavni projekt te ishođenje građevinske dozvole. 
Plaćanje prema dinamici izvršenja posla, a koje uključuje i sve eventualne izmjene do prihvaćanja konačnog glavnog projekta od strane Naručitelja.

	RB
	Aktivnost
	Isplata po odobrenju dokumentacije od strane Naručitelja

	1)
	Izrada glavnog projekta, ishođenje posebnih uvjeta te potvrda na glavni projekt
	80% ukupne cijene

	2)
	Ishođenje pravomoćne građevinske dozvole, izrada troškovnika za javnu nabavu te 3D vizualizacija
	20% ukupne cijene




ROK IZRADE TEHNIČKE DOKUMENTACIJE
· 50 radnih dana za izradu glavnog projekta uključivo podnošenje zahtjeva za građevinsku dozvolu
· 10 radnih dana za dostavu troškovnika, 3D vizualizacije od ishođene građevinske dozvole

Osijek, 16. lipnja 2025.

